Meghan Markle mætti ekki á krísufund bresku konungsfjölskyldunnar sem fram fór í gær , að því er fullyrt í frétt breska blaðsins Metro . Áður hafði heimildum breskra miðla borið saman um að Meghan yrði á fundinum í gengum fjarskiptabúnað . Eins og Fréttablaðið greindi frá í gær sendi Elísabet Bretlandsdrottning frá sér tilkynningu í kjölfar fundarins . Þar sagðist hún viðurkenna rétt hjónanna til að ráða í meira mæli yfir sínum eigin högum en tók að sama skapi fram að málin væru flókin . Úr þeim yrði leyst eins fljótt og auðið er . Meghan er nú stödd í Kanada þar sem hún dvelur með syni hennar og Harry , Archie litla . Eins og áður segir hafði verið búist við því að hún yrði á fundinum í gegnum Skype . Athygli vakti að í tilkynningu drottningarinnar var ekki minnst á hjónin sem hertogahjón heldur einungis eftir eiginnöfnum þeirra . „ Að lokum ákváðu hjónin að hertogaynjan þyrfti ekki að vera til staðar , “ segir heimildarmaður breska götublaðsins sem sagður er vera innanbúðarmaður . Unnið verður að því að ljúka áætlanagerð fyrir framtíðarráðahag hjónanna . Ífrétt Daily Mail um málið er haft eftir talskonu Meghan að henni hafi svo sannarlega ekki verið meinað að taka þátt í fundinum eins og fram hafi komið í einhverjum breskum miðlum í dag . Ekki hafi þótt þörf á því .